rlitschk/wikidir huggingface dataset:
Heiko Schmelzle (* 24. März 1970 in Westerstäe) is en düütsch Politiker (CDU). Bi de Bundsdagswahl an' 22. September 2013 is he as Direktkandidat för de CDU in' Bundsdagswahlkreis Auerk – Emden in Oostfreesland antreeden. Dat Direktmandat kunn he nich winnen, truck aber över de Landeslist in den Düütschen Bundsdag in. Schmelzle is mit dree Süsters in Nörden upwussen un hett dor sien Abitur maakt. Dornah hett he en Utbillen as Bankkoopmann in Düsseldörp maakt. 1995 is he to en regional Kreditinstitut wesselt un hett sück to'n Sparkassenfachwirt un Sparkassenbetriebswirt wieder bildt. Siet 2004 is he in de Vermögensberatung tätig. Todem is he nebenberoplich Dozent för Grundlagen vun de Inkommensstüer un Baufinanzeeren an de Niedersächsischen Sparkassenakademie in Hannober. Heiko Schmelze hett denn bi de Kommunalwahl in Niedersachsen an 11. September 2016 för dat Börgermeesteramt in Nörden kandideert. Bi de Steekwahl an' 25. September 2016 wunn he denn gegen Julia Feldmann de Wahl. Mit Afloop vun den 31. Oktober 2016 is he ut den Düütschen Bundsdag utscheeden. För hüm is denn Rainer Hajek nahrückt. Schmelzle is siet 2000 verheiraadt un hett twee Kinner. Websteed vun Heiko Schmelzle Biografie bi den Düütschen Bundsdag Heiko Schmelzle: Zur Person – Lebenslauf, afropen an' 25.
En Neosassismus is en Begreep för Wöör, de in't Plattdüütsche nee billt warrt. Dat passeert meerstendeels denn, wenn dat Plattdüütsche sülvst keen egen Woord för en Saakverhoold levert or wenn en keen Anglizismus or en düütsch Woord övernehmen will. Sodennig Wöör sünd ook faken Utdruck för Kreativitäät in een Spraak. De meersten Neosassismen hebbt bloot Ingang in de Ümgangsspraak funnen, man warrt bitieden ook in hogere Registers bruukt. Wieldat vele Wöör vun een oder bloots en paar Snackers ruutfunnen worrn sünd, hebbt vele vun jem keen grote Verbreden funnen un sünd op en bestimmten, sotschalen Kreis beschränkt. Ook sünd vele vun düsse Wöör bloots humoristsch optofaten un sünd mehr uut Spaaß opstellt worrn as uut dat Bedörvnis na en seriöös Synonyym. Middewiel gifft dat en teemlich ambivalent Bild in de Snackerschopp över düsse Wöör. De een seggt, dat schaadt dat Image vun Platt, wieldat de Spraak op en reinweg humoristsche Ebene reduzeert wöör. De Bang besteit bi düüse Lüüd, dat een Platt bloots mit düsse Wöör in Verband bringen dee un keen Indruck vun Seriösitäät oder Düchtigkeid för foormellere Ümstann in den Spraakbruuk mööglich maken dee. Anner Lüüd beweert, dat sodännige Wöör en Uutdruck vun Kreativitäät sünd un en för
Eddie Bracken (* 7. Februar 1915 in Astoria, New York, as Edward Vincent Bracken; † 14. November 2002 in Montclair, New Jersey) weer en US-amerikaansch Schauspeler. In dat Öller vun negen Johr fung all sien Theaterkarriere an. 1940 weer he in Too Many Girls neben Lucille Ball un Ann Miller eerstmals up de Kinolienwand to sehn. Wiels den Tweeten Weltkrieg wurr he dör Filme as Sensation in Morgan’s Creek (1944) un Heil dem siegreichen Helden (1944) to’n Star. 1953 hett he aber Hollywood weer verlaaten un sien Karriere an’ Broadway fortsett. In de letzte Johren vun sien Karriere hett he noch mal Rullen in de Kummedien Kevin – Allein in New York un Juniors freier Tag övernommen He weer mit siet 1939 Connie Nickerson bit to de hör Dood in’ August 2002 verheiraadt un harr mit hör fiev Kinner. Eddie Bracken is in’ November 2002 an de Folgen vun en Operatschoon storven. He kreeg twee Steerns up den Walk of Fame (1651 Vine Street un 6751 Hollywood Blvd.) för sien Bidrääg för de Feernseh-Industrie. Eddie Bracken in de Internet Movie Database (engelsch) Synchroonsatenbank Normdaten: GND: 139720707 (OGND, AKS) | LCCN: nr93008277 | VIAF: 90666108 | Wikipedia-Personensöök
Eddie Lang (* 25. Oktober 1902 in Philadelphia, Pennsylvania; † 26. März 1933 in New York City, eegentlich Salvatore Massaro) weer en US-amerikaansch Jazz-Musiker. He gellt as de eerste Virtuose vun de Jazz-Gitarr un droog to sien Tiet den Ökelnaam „Mr. Guitar“. Mit elf Johren harr Lang Geigenünnerricht. Een vun sien Schoolfrüenden weer de Geiger Joe Venuti, mit de he later faken tosommen uptreden is. All fröh verdeen Lang sien Geld as Profimusiker; he speel Geige, Banjo un Gitarr. He weer Liddmaat vun verscheden Bands in’n Noordoosten vun de USA. Enn‘ 1924 bit Anfang 1925 hett Lang in London arbeit un leet sück denn in New York daal. Lang speel mit Venuti in‘ Duo, in de Blue Four (ünner annern mit Frank Trumbauer) un 1931 in en gemeensam leit All-Star-Band (mit Benny Goodman un Jack Teagarden). Buterdem arbeit he bi Louis Armstrong, Adrian Rollini, Roger Wolfe Kahn un Jean Goldkette. 1929 keem he to dat Orchester vun Paul Whiteman. Mit Venuti harr he 1930 en körten Upträe in Whitemans Film The King Of Jazz. As Bing Crosby vun Whiteman weggahn is, gung Lang as Begleitmusiker mit hüm. Mit Crosby harr he 1932 en Upträe in de Film The Big Broadcast.
Bernd Flessenkemper (* 17. Januar 1950 in Düsseldörp) is en düütsch Politiker un ehmalger Landdagsafordneter (SPD). Nah den Schoolbesöök hett he en koopmännisch Utbillen maakt un weer as Groothannelskoopmann tätig. Nahdem he de Fackhoochschoolriep up den Tweeten Billensweg erwurben harr, studeer he van 1973 bit 1976 Bedrievswertschapslehr. Ansluutend weer Flessenkemper in en Direkt-Marketing-Agentur tätig. De SPD hörrt he siet 1968 an. He weer in tallriek Parteigremien tätig. Dorneben weer he ok Liddmaat in de Gewerkschaft Öffentliche Dienste, Transport und Verkehr un in de Arbeiterwohlfahrt. Van’ 31. Mai 1990 bit to’n 2. Juni 2005 weer Flessenkemper Liddmaat vun den Landdag vun Noordrhien-Westfalen. He wurr jeweils in’ Wahlkreis 046 Düsseldörp III bzw. II direkt wählt. Van 1985 bit 1990 weer he Liddmaat vun den Stadtraat vun de Stadt Düsseldörp. Bernd Flessenkemper up de Siet vun den Landdag (hoochdüütsch)
Tall in the Saddle is en US-amerikaansch swart-witt-Western mit John Wayne un George Hayes ut dat Johr 1944. Rocklin is dör en Breef vun den Cardell in de lütt Stadt Santa Inez ropen wurrn. Up den Weg dorhen kriggt he mit, dat Cardell ümbrocht wurrn is. Statt in Deensten vun de Arvin to treeden, arbeit Rocklin för de jung Arly Harolday, de en Farm up de Nahberschopp führt un hüm eegentlich blots instellt, um hüm ut Rache för en erleeden Demütigung umgehend weer rutsmieten to können. Nu versöcht Rocklin ruttofinnen, well Cardell ümbrocht hett un worüm Clara hör Tant Elizabeth dat so drup anleggen deiht, hör Nichte umgahn weer torüch in den Osten to schicken. Doch up hüm wurrd en Mordanslag veröövt. Nahdem he den Richter Garvey as Bedreger utfunnen hett, kummt Arly hör Bröer Clint bi en wiederen Anslag up Rocklin to Dood. Wiel man hüm nu för den Mörder vun Clint hollt, neiht Rocklin ut. He will mit Clara in de nächste Stadt fohren, um dor Garvey wegen sien krumm Dinger antozeigen. Up Cardell sien Farm schafft he mit Arly hör Hülp de Verschwörung optodecken, bi de Cardell to Dood kommen is. An’ Enn’ stellt sück rut, dat
Een Freewillige Füerwehr is een Füerwehr dat, anners as de Beroopsfüerwehr, man blots van Freewillige bedreeven warrt. De Freewilligen sünt normaale Börgers. Se deiht de Insätte öwen, awer in ehr frije Tied. Dat wiehr wohl entstannen, as dat nich noog Füürwehren för jedet lütte Dörp un jede Eck vun de grote Steden geven hett. De Füerwehrlüüd doot fast dat lieke as de Beroopsfüürwehren un hebbt normalerwies ok ähnlich Tüüch in ehr Tüüchhuus. Ok de Freewillige Füerwehr deiht man nich blots Füer löschen, man de deiht ok anners hülpen mit ehr Pumpen und Schwengels und Schläuchen. Wenn de Füürwehrlüüd vun de Freewillige Füerwehr to'n Insätt mööt, denn mutt ehr Arbeedgeewer se loten, dor kunn he nix dohn. Freewillige Füerwehrmann (oder -fru), dat is een Ehrenamt für de Gemeenschaft, un dat kann jeden een hülpen, wenn dat nödig deiht, dat de Füürwehr kümmt. In veele Gemeenden is de Freewillige Füerwehr denn ok een wichtige Oort für den sozialen Uttuusch un für de lokale Sellschapp. Freewillige Füerwehr. Mehr Biller, Videos oder Audiodateien to’t Thema gifft dat bi Wikimedia Commons. CTIF Geschichtekommission Tagungsbände up de Website van de Forschungsstäe för Brandschuultechnik an dat KIT
Charles Ambrose Bickford (* 1. Januar 1891 in Cambridge, Massachusetts; † 9. November 1967 in Los Angeles) weer en US-amerikaansch Schauspeler. Bickford is as dat föffte Kind, vun all tosommen negen Kinner ünner arme Ümstännen upwussen. All mit negen Johr wurr he för en Mordversöök an en Autofohrer, de sien Hund doodfohren harr, anklaagt. As Teenager hett he sück mit tallriek Gelegenheitsjobs dör’t Leven slahn un is dwars dör de USA reist. As he sück in San Francisco in en Schauspelerin verkeeken hett, fung he mit dat Theaterspelen an. Sien Filmloopbahn fung mit den eerste Toonfilms Enn’ vun de 1920er Johren an. Bickford, de en kräftige Stimm harr, speel tallrieke Charakterrullen, tomeist aver Nevenrullen. He is 1967 an en Bloodvergiften storven. Bickford weer dreemal för den Oscar nomineert. 1944: Oscar-Nomineeren as best Nevendorsteller för Das Lied von Bernadette 1948: Oscar-Nomineeren as best Nevendorsteller för Die Farmerstochter 1949: Oscar-Nomineeren as best Nevendorsteller för Schweigende Lippen Charles Bickford in de Internet Movie Database (engelsch)
Willy Jürissen (* 13. Mai 1912 in Overhus; † 30. Oktober 1990) weer en düütsch Footballspeler. De ut den OTV 73 Oberhausen hervörgahn Doorhöder keem över Viktoria 09 Oberhausen 1931 to Rot-Weiß Oberhausen. As Liddmaat vun dissen Vereen keem he in de Johren 1935 bit 1939 to all tosommen söss Lännerspelen för de Düütsch Footballnatschonalmannschap. De „Gentleman in Door“ gull as bannig goot in de Straafruumbeherrschen un in de Luft, an' Grund rünner gung he dorgegen nich so geern. Sien dordör immer adrett Uptreden, ünnerstreeken dör sien witt Doorhöderhannschen (tominst to'n Anfang vun sien Loopbahn) un sien immer vörhannen Kamm in sien Moorstasch, broch hüm bald den Ökelnaam „Pomaden-Willy“. Dennoch, oder villicht ok jüst deswegen, gull he in Overhus as Idol. För Överhus hett he ok mehrere Doren as seker Elfmeterschütt schaaten. Wiels den Tweeten Weltkrieg deen Jürissen as Suldat in Neddersassen un speel dor för Eintracht Braunschweig. Af 1942 weer de Natschonalspeler as Gastspeler bi den Luftwaffen-Sportverein Hamburg aktiv, mit de he 1943 in dat DFB-Pokalfinale gegen Vienna Wien (2:3) n.V. un 1944 in dat Endspeel um de Düütsch Meesterschap (4:0 för den Dresdner SC) stunn. Nah Kriegsenn' gung he aber weer nach Rot-Weiß Oberhausen torüch, wo he bit
Lotte van Beek (* 9. Dezember 1991 in Zwolle) is en nedderlannsch Iesflinklöperin. An’ besten kummt se torech över de 1500 Meter. Van Beek reck 2010 hör eerst internatschonale Erfolge. Bi de Junioren-WM in Moskau wunn se fievmal Gold un een Sülvermedaille. In’ November 2012 geev se hör Instand in’ Weltcup. Bi dat Weltcup-Finale in Heerenveen gelung van Beek mit den tweeten Platz över 1500 Meter hör best Platzeeren. Bi de Eenzelstrecken-Weltmeesterschap 2013 in Sotschi wunn se de Sülvermedaille över 1500 Meter achter Ireen Wüst, aber vör Christine Nesbitt un Diane Valkenburg. Offizielle Websteed vun Lotte van Beek (nedderlannsch.) Statistik bi Speedskatingnews Fotos vun Lotte van Beek bi DESGphoto
Ben Monder (* 24. Mai 1962 in New York City) is en US-amerikaansch Jazz-Gitarrist. He hett an de University of Miami un an dat Queens College studeert un leevt in New York, wo he ünner annern mit Jack McDuff, Marc Johnson, Lee Konitz, George Garzone, Tim Berne, Rashied Ali, Karl Berger, Herb Robertson, Perry Robinson, Michał Urbaniak, Michael Formanek, in de Band Right Brain Patrol mit Arto Tunçboyaçiyan un Marc Johnson, dat Carnegie Hall Jazz Orchestra, dat Kenny Wheeler Large Ensemble un in Guillermo Klein sien Los Guachos uptreden is. He is Liddmaat vun dat Maria Schneider Jazz Orchestra, dat Lee Konitz New Nonet un vun Paul Motian sien Electric Bebop Band. Mit Drew Gress un Tom Rainey hett he todem en eegen Trio grünnd. Monder ünnernehm Tourneen mit Jack McDuff sien Band un nehm an de Europatournee vun Joris Dudli sien New York Project deel. Bither hett he an över söbentig CDs as Sideman mitwarkt un hett mehrere Alben as Bandleader maakt: 1995 Flux (mit Jim Black un Drew Gress), 1997 Dust (mit Jim Black un Ben Street) un No Boat (mit Jim Black, Theo Bleckmann un Skúli Sverrisson), 2000 Excavation (in de Besetten as No Boat) un 2005
Donn Fulton Eisele (* 23. Juni 1930 in Columbus, Ohio; † 2. Dezember 1987 in Tokio, Japan) weer en US-amerikaansch Astronaut. Donn Eisele hett sien Bachelor-Afsluss vun de U.S. Naval Academy (1952) un en Master-Afsluss vun dat U.S. Air Force Instute of Technology (1960) maakt. Dornah is he to de Air Force wesselt, wo he as Testpilot insett wurr. 1963 wurr he vun de NASA för de darte Astronautengrupp utwählt. An’ 29. September 1966 wurr he as Pilot för den tweeten bemannten Apollo-Floog mit utsöcht. De beid anner Crew-Liddmaaten sullen Walter Marty Schirra as Kommandant un Ronnie Walter Cunningham ween. In' November 1966 wurr disse Floog afseggt, un de dree Astronauten wurrn de Ersatzmannschap för den eersten bemannten Apollo-Floog, Apollo 1. Bi en Test an' 27. Januar 1967 keemen aber all dree Liddmaaten vun de Hööftmannschap to Dood, un all Mannschapsindeelen weern vöreerst henfällig. An' 9. Mai 1967 wurrn Schirra, Eisele un Cunningham denn as Mannschap för den eersten bemannten Apollo-Floog bekannt geven. De Mission harr nu de Beteken Apollo 7. Apollo 7 is an' 11. Oktober 1968 start un bleev meest 11 Daag in de Eerdumloopbahn. Ut technisch Sicht leep disse Mission hervörragend. Dat wurr en Rendezvous mit de
Heinrich Ernst Otto „Henner“ Henkel (* 9. Oktober 1915 in Posen, Düütsch Riek; † 13. Januar 1943 bi Woronesch, Sowjetunion) weer en düütsch Tennisspeler. Sien gröttste Erfolg weer de Sieg bi de Franzöösch Tennismeesterschapen (hüüd French Open) in dat Johr 1937. Neben Gottfried von Cramm weer he de spoodriekste düütsch Tennisspieler vun de 1930er Johren. Heinrich Henkel keem 1915 as Söhn vun Ferdinand Henkel un sien Fru Margarete in Posen to Welt. Nah den Eersten Weltkrieg truck sien Familie 1919 nah Erfurt, wo he gemeensam mit sien fiev Johr ölleren Bröer Ferdinand in' Sportclub Erfurt up de Cyriaksburg, den Vörlöper vun den hüdigen TC Erfurt 93, mit dat Tennisspelen in Berühren keem. 1927 is de Familie den Vader nahfolgt, de ut beroplich Grünnen nah Berlin ümtrecken muss. 1929 kunn he mit den Sieg bi de Clubmeesterschapen vun den THC 99 Berlin eerstmals en Turnier winnen. 1930 belegg he den darten Platz bi de düütsch Jöögdmeesterschapen, in dat Johr dorup keem he up Platz 2. 1932 un 1933 wunn he de Jöögdmeesterschapen un keem ok eerstmals in't Utland to'n Insatz. Af 1934 nehm Henkel regelmaatig an internatschonalen Turnieren deel un wurr ok in dat sülvig Johr eerstmals för de düütsch Davis
Jan Herman „Caius“ Welcker (* 9. Juli 1885 in Alkmaar; † 13. Februar 1939 in Schiedam) weer en nedderlannsch Footballspeler. Welcker speel bi de Haagsche Voetbalvereeniging Quick, wo he mit Edu Snethlage tosommen den rechten Flögel billen dee. 1908 wunn de Vereen de nedderlannsch Meesterschap. Welcker hett todem 17 Länderspelen för de nedderlannsch Football-Natschonalmannschap maakt un dorbi 5 Doren schaaten. Bi de Olympisch Spelen 1908 hett Welcker in twee Spelen mitmaakt. In dat Halffinale verloren de Nedderlannschen gegen Grootbritannien mit 0:4 kunnen aber in dat Speel um den darten Platz de Mannschap vun Sweden mit 2:0 slahn. Caius Welcker in de Datenbank vun Sportsreference.com (engelsch) Nedderlannsch Footballmeester
Dirk Sager (* 13. August 1940 in Hamborg; † 2. Januar 2014 in Potsdam) weer en düütsch Journalist. Nah dat Abitur an en Internat in den Dahlemer Oortsdeel Marienau 1961 studeer Sager van 1962 bit 1968 Amerikanistik, Politische Wetenschap un Publizistik an de Freien Universität Berlin. Sien journalistisch Loopbahn fung nah en Volontariaten un free journalistischen Tätigkeiten (ünner annern bi Radio Bremen) 1966 as Redakteur bi RIAS Berlin an, wo he bit 1968 tätig weer. Siet 1968 hett Dirk Sager för dat ZDF arbeit. För dat ZDF weer Dirk Sager ünner annern Korrespondent in Ost-Berlin, Moskau un Washington, D.C.. Van 1984 bit 1990 hett he de Redaktschoon vun dat Polit-Magazin Kennzeichen D leit. Van 1990 bit März 2004 weer he, afsehn vun en good eenjohrig Ünnerbreeken as Baas vun dat ZDF-Studio Brannenborg, Leiter vun dat ZDF-Studio in Moskau un hett sietdem vör allen Reisereportagen maakt. Sager weer Liddmaat vun dat PEN-Zentrum Düütschland un is an’ 1. Januar 2014 in Potsdam storven. 1997: Düütsch Kritikerpries mit Friedhelm Brebeck un Friedrich Schreiber 2002: Hanns-Joachim-Friedrichs-Pries DNB-Katalog Dirk Sager in de Internet Movie Database (engelsch) ZDF trauert um Reporter Dirk Sager heute.de, afropen an’ 2. Januar 2014
Johan Kriek (* 5. April 1958 in Pongola) is en ehmalger süüdafrikaansch Tennisspeler, de siet 1982 för de USA antreden is. De hööchste Positschoon, de he as Tennisspeler up de Weltranglist recken dee, weer Platz 7. Sien gröttste Spood weern de Siege bi de Australian Open 1981 un 1982. Beid Mal hett he dorbi gegen den US-Amerikaner Steve Denton wunnen. He profiteer aber ok dorvan, dat völ Weltklasse-Tennisspeler de lang Anreis nich maken wullen. All tosommen hett he in sien Karriere 14 Eenzel- un 8 Düppeltitel wunnen. ATP-Profil (engelsch) ITF-Profil (engelsch)
Territoire-de-Belfort [tɛ.ʁi.twaʁ‿d.bɛl.ˈfɔːʁ] is en Bezirk in de franzöösche Region Franche-Comté. Bezirke vun Frankriek 01 Ain | 02 Aisne | 03 Allier | 04 Alpes-de-Haute-Provence | 05 Hautes-Alpes | 06 Alpes-Maritimes | 07 Ardèche | 08 Ardennes | 09 Ariège | 10 Aube | 11 Aude | 12 Aveyron | 13 Bouches-du-Rhône | 14 Calvados | 15 Cantal | 16 Charente | 17 Charente-Maritime | 18 Cher | 19 Corrèze | 20 Corse | 21 Côte-d'Or | 22 Côtes-d'Armor | 23 Creuse | 24 Dordogne | 25 Doubs | 26 Drôme | 27 Eure | 28 Eure-et-Loir | 29 Finistère | 30 Gard | 31 Haute-Garonne | 32 Gers | 33 Gironde | 34 Hérault | 35 Ille-et-Vilaine | 36 Indre | 37 Indre-et-Loire | 38 Isère | 39 Jura | 40 Landes | 41 Loir-et-Cher | 42 Loire | 43 Haute-Loire | 44 Loire-Atlantique | 45 Loiret | 46 Lot | 47 Lot-et-Garonne | 48 Lozère | 49 Maine-et-Loire | 50 Manche | 51 Marne | 52 Haute-Marne | 53 Mayenne | 54 Meurthe-et-Moselle | 55 Meuse | 56 Morbihan | 57 Moselle | 58 Nièvre | 59 Nord | 60 Oise | 61 Orne | 62 Pas-de-Calais | 63
Carole Lombard (* 6. Oktober 1908 as Jane Alice Peters in Fort Wayne, Indiana; † 16. Januar 1942 an' Table Rock Mountain, Nevada) weer en US-amerikaansch Schauspelerin. As Carole Lombard acht Johr olt weer, leeten sück hör Öllern scheeden. Se truck mit hör Geschwister un de Moder vun Indiana in den Westen vun de USA, wo se sück dicht bi Los Angeles daalleeten. All mit twalf Johren speel Lombard eerste Rullen bi'n Film. Af 1930 stunn se bi Paramount Pictures ünner Verdrag un verkörper verscheedenst Rullen, ahn aber den grooten Dörbröök to schaffen. Hör Talent för Kummedien wurr eerst 1934 opdeckt, as se bi Columbia Pictures in Napoleon vom Broadway, de Verfilmen vun en Broadwayhit, neben John Barrymore uptreden dee. Hör Studio hett hör dornah spoodriek in dit Genre insett. Dör Kinoerfolge as Liebe im Handumdrehen un Eine Prinzessin für Amerika wurr se to en populären Star vun de dormals anseggten Screwball-Kummedien. 1936 kreeg se hör eenzig Oscar-Nomineeren för hör Rull in den Film Mein Mann Godfrey. In dat Johr dorup hett se för David O. Selznick an de Siet vun Fredric March de Kummedie Denen ist nichts heilig dreiht un weer mit en Johresinkommen vun över 450.000 US-Dollar de
Tsunami betekent Tsunami, Naturphänomen in Küstenrebeden as Naklapp vun Eerdrutschen oder Eerdbeven ünner de See, Tsunami, düütschen Feernsehfilm ut dat Johr 2005, Tsunami: The Aftermath, US-amerikaansch-brietschen Feernsehfilm ut dat Johr 2006, Tsunami, US-amerikaansche Rockgrupp. Tsunami is de Familiennaam von Satoshi Tsunami (* 1961), japaanschen Footballspeler, Yūta Tsunami (* 1992), japaanschen Footballspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Essonne [ɛ.ˈsɔn] is en Bezirk in de franzöösche Region Île-de-France. Dat is nah den Stroom Essonne nöömt wurrn. De gröttste Stadt is Évry-Courcouronnes mit meest 68.000 Inwahner (Stand 2017). Bezirke vun Frankriek 01 Ain | 02 Aisne | 03 Allier | 04 Alpes-de-Haute-Provence | 05 Hautes-Alpes | 06 Alpes-Maritimes | 07 Ardèche | 08 Ardennes | 09 Ariège | 10 Aube | 11 Aude | 12 Aveyron | 13 Bouches-du-Rhône | 14 Calvados | 15 Cantal | 16 Charente | 17 Charente-Maritime | 18 Cher | 19 Corrèze | 20 Corse | 21 Côte-d'Or | 22 Côtes-d'Armor | 23 Creuse | 24 Dordogne | 25 Doubs | 26 Drôme | 27 Eure | 28 Eure-et-Loir | 29 Finistère | 30 Gard | 31 Haute-Garonne | 32 Gers | 33 Gironde | 34 Hérault | 35 Ille-et-Vilaine | 36 Indre | 37 Indre-et-Loire | 38 Isère | 39 Jura | 40 Landes | 41 Loir-et-Cher | 42 Loire | 43 Haute-Loire | 44 Loire-Atlantique | 45 Loiret | 46 Lot | 47 Lot-et-Garonne | 48 Lozère | 49 Maine-et-Loire | 50 Manche | 51 Marne | 52
Thomas Diethart (* 25. Februar 1992 in Tulln) is en ehmalg öösterrieksch Skispringer. Diethart reck an' 19. Januar 2008 in Eisenerz bi sien Debüt in' FIS-Cup den 23. Platz. Een Dag later keem he all up den 13. Platz. Bit to dat Johr 2009 harr he sück all bit in den Skisprung-Continentalcup hoocharbeit, keem dor aber nich so recht vöran. Bi dat darte Springen vun de Veerschanzentournee 2010/2011 in Innsbruck wurr Diethart in de natschonale Grupp nomineert. Dor kunn he sück sogor för den Wettkamp qualifizeeren un keem nahderhen bi disse Veranstaltung up den 28. Platz un kunn eerste Weltcuppunkte winnen. He hett dorbi dorvan profiteert, dat de bulgaarsch Springer Wladimir Sografski disqualifizeert wurr, gegen de he in den K.-O.-Durchgang eegentlich verloren harr. An' 6. Februar 2011 wunn he in Brotterode eerstmals en Continental-Cup-Springen. Diethart kunn in' Sömmer un in' Dezember 2013 fiev Top-Ten-Resultate in' Continental Cup recken, dorünner en darten Platz an' 21. September 2013 in Klingenthal, so dat he för de Weltcup-Veranstaltung in Engelberg in' Dezember 2013 nomineert wurr. Nah meest dree Johr Weltcup-Abstinenz un Deelnahmen an ünnerklassigen Wettbewarfen kunn Diethart sück dor för de Hööftwettbewarfen qualifizeeren, de he mit en veerten un en sössten Rang beennen kunn.
Hauts-de-Seine [o.ˈd̥sɛn] is en Bezirk in de franzöösche Region Île-de-France. Bezirke vun Frankriek 01 Ain | 02 Aisne | 03 Allier | 04 Alpes-de-Haute-Provence | 05 Hautes-Alpes | 06 Alpes-Maritimes | 07 Ardèche | 08 Ardennes | 09 Ariège | 10 Aube | 11 Aude | 12 Aveyron | 13 Bouches-du-Rhône | 14 Calvados | 15 Cantal | 16 Charente | 17 Charente-Maritime | 18 Cher | 19 Corrèze | 20 Corse | 21 Côte-d'Or | 22 Côtes-d'Armor | 23 Creuse | 24 Dordogne | 25 Doubs | 26 Drôme | 27 Eure | 28 Eure-et-Loir | 29 Finistère | 30 Gard | 31 Haute-Garonne | 32 Gers | 33 Gironde | 34 Hérault | 35 Ille-et-Vilaine | 36 Indre | 37 Indre-et-Loire | 38 Isère | 39 Jura | 40 Landes | 41 Loir-et-Cher | 42 Loire | 43 Haute-Loire | 44 Loire-Atlantique | 45 Loiret | 46 Lot | 47 Lot-et-Garonne | 48 Lozère | 49 Maine-et-Loire | 50 Manche | 51 Marne | 52 Haute-Marne | 53 Mayenne | 54 Meurthe-et-Moselle | 55 Meuse | 56 Morbihan | 57 Moselle | 58 Nièvre | 59 Nord | 60 Oise | 61 Orne | 62 Pas-de-Calais | 63